EELNÕU

september 2025

**Hasartmänguseaduse, hasartmängumaksu seaduse, hasartmängumaksu seaduse muutmise seaduse**

**ja kultuurkapitali seaduse muutmise seadus**

**§ 1. Hasartmänguseaduse muutmine**

Hasartmänguseaduses tehakse järgmised muudatused:

**1)** paragrahvi 2 lõike 2 esimesest lauset täiendatakse järgmiste sõnadega „ning vastavad rahalised vahendid või krüptovara peavad laekuma Euroopa Majanduspiirkonna lepinguriigi poolt tegevusloa saanud krediidiasutuse, makseasutuse, e-raha asutuse või krüptovarateenuse osutaja vahendusel.”;

**2)** paragrahvi 2 lõike 5 punkti 3 muudetakse ja sõnastatakse järgmiselt:

„loterii, mille võidufondi väärtus on kuni 3000 eurot ning mida ei korraldata ja mille võitu ei loosita välja sagedamini kui üks kord nädalas;”

**3)** paragrahvi 2 lõike 5 punktis 31 asendatakse arv „1000” arvuga „3000”;

**4)** paragrahvi 2 lõiget 5 täiendatakse punktiga 32 järgmises sõnastuses:

„32) loterii, mille võidufondi väärtus on kuni 6000 eurot ning mida ei korraldata ja mille võitu ei loosita välja sagedamini kui üks kord kolme kuu jooksul;

**5)** paragrahvi 2 täiendatakse lõikega 61 järgmises sõnastuses:

„(61) Käesoleva paragrahvi lõike 5 punktides 3 ja 32 nimetatud loteriide samaaegne korraldamine ei ole lubatud.”

**6)** paragrahvi 4 lõike 1 punktis 2 asendatakse sõnad „või mängulaual”, tekstiosaga „, mängulaual või kaughasartmänguna pakutavatel õnnemängudel”;

**7)** paragrahvi 5 lõiget 1 muudetakse ja sõnastatakse järgmiselt:

„Kaughasartmäng on hasartmängu mängimine viisil, kus:

1) hasartmängus osalemise õiguse üle otsustatakse, hasartmängu mängitakse ja mängu tulemus selgitatakse väljaspool hasartmängu mängukohta elektroonilise seadme vahendusel, sealhulgas Internetis või

2) hasartmängus osalemiseks võetakse vastu panuseid ja makstakse välja võite elektroonilise seadme vahendusel.”;

**8)** paragrahvi 9 lõige 2 muudetakse ja sõnastatakse järgmiselt:

„Hasartmängukorraldaja võib tegeleda ainult hasartmängu korraldamisega ning hasartmängukorraldajaga samasse konsolideerimisgruppi kuuluvatele liikmetele hasartmängu korraldamisele vahetult suunatud tugiteenuste ning raamatupidamise, infotehnoloogia ja toitlustamise alal teenuste osutamisega.”;

**9)** paragrahvi 9 lõike 7 viimast lauset täiendatakse pärast sõna „loterii” sõnadega „või õnnemängu”;

**10)** seadust täiendatakse paragrahviga 101 järgmises sõnastuses:

**„§ 101. Raamatupidamise aastaaruande audiitorkontroll**

(1) Hasartmängukorraldaja raamatupidamise aastaaruande audiitorkontroll on kohustuslik.

(2) Audiitorettevõtjaks võib nimetada isiku, kellele on väljastatud vandeaudiitori kutsetunnistus Euroopa Liidu või Euroopa Majanduspiirkonna liikmesriigi selleks volitatud asutuse poolt.

(3) Audiitorettevõtja peab kontrollima hasartmängukorraldaja poolt omavahendite kohta kehtestatud nõuete täitmist eelmise majandusaasta aastaaruande esitamise seisuga, tema finantsseisundit, majandustulemusi ja hasartmängumaksu deklareerimise aluseks olnud andmete õiguspärasust.

(4) Hasartmängukorraldaja kohustub Maksu- ja Tolliameti või Rahapesu Andmebüroo nõudmisel esitama vandeaudiitori viimase allkirjastatud aruande viivitamatult, kuid mitte hiljem kui seitsme päeva jooksul nõude saamisest arvates. Aruanne peab vastama lõikes 2 nimetatud liikmesriigis, kelle väljastatud kutsetunnistus on aruande allkirjastanud vandeaudiitoril, aruandele esitatavatele nõuetele.

(5) Maksu- ja Tolliametil on õigus kohustada hasartmängukorraldajat määrama audiitorettevõtja, kui:  
1) üldkoosolek või osaühingu juhatus ei ole audiitorettevõtjat nimetanud;  
2) üldkoosoleku või osaühingu juhatuse nimetatud audiitorettevõtja on loobunud audiitorkontrolli tegemisest;

3) Maksu- ja Tolliameti hinnangul on audiitorettevõtja kaotanud usalduse.”;

**11)** paragrahvi 17 lõige 1 muudetakse ja sõnastatakse järgmiselt:

„(1) Tegevusloa saamiseks tuleb esitada Maksu- ja Tolliametile taotlus, millele kohaldatakse rahapesu ja terrorismi rahastamise tõkestamise seaduse § 70 lõigetes 3 ja 31 sätestatut. Tegevusloa taotluses tuleb märkida muuhulgas ka korraldatava hasartmängu liik.";

**12)** paragrahvi 17 lõiked 2–4 tunnistatakse kehtetuks;

**13)** paragrahvi 18 täiendatakse lõigetega 31  ja 32 järgmises sõnastuses:

„(31) Maksu- ja Tolliamet kooskõlastab tegevusloa andmise taotluse Rahapesu Andmebürooga, kes otsustab kooskõlastamise hiljemalt 60 päeva jooksul taotluse saamisest arvates.

(32) Rahapesu Andmebüroo jätab taotluse kooskõlastamata, kui hasartmängu korraldaja ei vasta rahapesu ja terrorismi rahastamise tõkestamise seaduse § 70 lõigetes 3 ja 31 ning § 17 lõigetes 2 ja 5–9 sätestatud nõuetele.”;

**14)** paragrahv 18 lõige 5 tunnistatakse kehtetuks:

**15)** paragrahvi 19 lõiget 2 täiendatakse punktiga 3 järgmises sõnastuses:

„ (3) Rahapesu Andmebüroo ei kooskõlasta taotlust.”;

**16)** paragrahvi 20 lõiget 1 täiendatakse punktidega 21 ja 22 järgmises sõnastuses:

„21) hasartmängukorraldaja ei vasta kehtivatele tegevusloa andmise tingimustele ja mittevastavust ei ole kõrvaldatud selleks antud tähtaja jooksul, mis ei tohi olla lühem kui 30 päeva;

22) tegevusluba omavat hasartmängukorraldajat, tema juhtorgani liiget, prokuristi, tegelikku kasusaajat või omanikku on karistatud tahtlikult toimepandud olulises ulatuses majandusalase, ametialase või varavastase süüteo eest ja vastavad karistusandmed ei ole karistusregistri seaduse kohaselt karistusregistrist kustutatud;”;

**17)** paragrahvi 20 lõiget 2 muudetakse ja sõnastatakse järgmiselt:

„2) tegevusluba omavat hasartmängukorraldajat, tema juhtorgani liiget, prokuristi, tegelikku kasusaajat või omanikku on karistatud avaliku usalduse vastase süüteo eest või rahapesu või terrorikuriteo või selle toimepanemisele suunatud tegevuse rahastamise või toetamise eest ja vastavad karistusandmed ei ole karistusregistri seaduse kohaselt karistusregistrist kustutatud;”;

**18)** paragrahvi 20 lõiget 2 täiendatakse punkiga 3 järgmises sõnastuses:

„3) tegevusluba omav hasartmängukorraldaja, tema juhtorgani liige, prokurist, tegelik kasusaaja või omanik on rikkunud rahvusvahelist sanktsiooni või rikub rahvusvahelist sanktsiooni kehtestavate õigusaktidega kehtestatud korda.”;

**17)** paragrahvi 21 lõige 1 tunnistatakse kehtetuks;

**18)** paragrahvi 21 lõikest 2 jäetakse välja tekstiosa „Politsei- ja Piirivalvemetile ning”;

**19)** paragrahv 25 tunnistatakse kehtetuks;

**20)** paragrahvi 28 lõike 3 teine lause tunnistatakse kehtetuks;

**21)** paragrahvi 28 täiendatakse lõikega 31 järgmises sõnastuses:

„31) Kaughasartmängu korraldamiseks antava korraldusloa andmise otsuses märgitakse lisaks Interneti-aadressid, millelt võimaldatakse hasartmängus osaleda.”;

**22)** paragrahvi 28 lõike 2 punkt 5 tunnistatakse kehtetuks;

**23)** seadust täiendatakse §-ga 291 järgmises sõnastuses:

**„§ 291. Korraldusloa peatamine**

(1) Maksu- ja Tolliamet võib hasartmängukorraldajast sõltumatutel põhjustel peatada korraldusloa kehtivuse kuni üheks aastaks. Korraldusluba peatatakse hasartmängukorraldaja kirjaliku taotluse alusel. Taotluses märgitakse:

1) taotleja nimi, registrikood ja sidevahendite andmed;

2) taotluse faktiline põhjendus;

3) võimaluse korral tõendid, mis kinnitavad punktis 2 nimetatud faktilist põhjendust;

4) korraldusloa peatamise tähtaeg.

(2) Kui taotlus ei vasta nõuetele ja selles on puudused, mida saab kõrvaldada, määrab Maksu- ja Tolliamet taotluse esitajale esimesel võimalusel mõistliku tähtaja puuduste kõrvaldamiseks. Tähtpäevaks puuduste kõrvaldamata jätmise korral võib Maksu- ja Tolliamet jätta taotluse läbi vaatamata ja tagastada, kui puudus on selline, mis takistab taotluse või kaebuse läbi vaatamist.

(3) Taotluse läbi vaatamata jätmisest teavitatakse taotlejat. Taotluse läbi vaatamata jätmist peab kirjalikult põhjendama.

(4) Maksu- ja Tolliamet teatab korraldusloa peatamisest Rahapesu Andmebüroole.

(5) Korraldusloa tähtaeg ei pikene aja võrra, mille jooksul korraldusluba oli peatatud.

(6) Korraldusloa peatamise või peatamisest keeldumise otsus tehakse 30 päeva jooksul lõikes 1 nimetatud andmete esitamise päevast arvates.

(7) Korraldusloa peatamise aega ei arvata hasartmängumaksuga maksustamise perioodi hulka.”;

**24)** seadust täiendatakse §-ga 292 järgmises sõnastuses:

**„§ 292. Korraldusloa peatamise kehtetuks tunnistamine**

(1) Maksu- ja Tolliamet võib korraldusloa peatamise ennetähtaegselt kehtetuks tunnistada, kui:  
1) hasartmängukorraldaja esitab talle antud korraldusloa peatamise kehtetuks tunnistamise taotluse või  
2) korraldusloa peatamise faktiline põhjendus on ära langenud.

(2) Maksu- ja Tolliamet teatab korraldusloa peatamise kehtetuks tunnistamisest Rahapesu Andmebüroole.”;

**25)** seadust täiendatakse paragrahviga 331 järgmises sõnastuses:

**„§ 331. Täiendava õnnemängu korraldamine**

(1) Täiendava õnnemängu korraldamiseks esitab hasartmängu korraldaja Maksu- ja Tolliametile kooskõlastamiseks juhatuse otsusega kinnitatud mängureeglid ja kirjalikku taasesitamist võimaldavas vormis teatise.

(2) Täiendava õnnemängu mängureeglitele kohaldatakse käesoleva seaduse §-is 35 sätestatud nõudeid.

(3) Lõikes 1 nimetatud täiendava õnnemängu teatises esitatakse vähemalt järgmised andmed:

1) taotleja nimi ja registrikood;  
2) taotleja asukoha aadress ja kontaktandmed;

3) mängukoht, kus täiendavat õnnemängu korraldatakse;

4) teave täiendava õnnemängu korraldamiseks kasutatava mänguinventari kohta.”;

**26)** paragrahvi 34 lõike 2 esimest lauset täiendatakse pärast sõnu “korraldatavat õnnemängu” tekstiosaga “, e-kiirloteriid";

**27)** paragrahvi 34 lõike 2 kolmandas lauses asendatakse arv „10” arvuga „50”;

**28)** paragrahvi 34 lõiget 3 täiendatakse pärast sõna „Totot” sõnadega „ja loteriid”;

**29)** paragrahvi 34 lõige 4 tunnistatakse kehtetuks;

**30)** paragrahvi 35 lõiget 2 muudetakse ja sõnastatakse järgmiselt:

„(2) Hasartmängu mängureeglite muutmine tuleb kirjalikult kooskõlastada Maksu- ja Tolliametiga. Maksu- ja Tolliamet otsustab kooskõlastuse andmise 15 tööpäeva jooksul mängureeglite muudatuste saamisest arvates. Maksu- ja Tolliamet ei kooskõlasta mängureeglite muudatusi käesoleva seaduse § 29 lõike 1 punktis 4 nimetatud asjaolude esinemisel.”;

**31)** paragrahvi 37 lõiget 2 täiendatakse tekstiosaga järgmises sõnastuses:

„, välja arvatud juhul, kui:

1) kinnisasjal paikneb käesoleva paragrahvi lõike 1 punktis 3 nimetatud ärihoone või kaubanduskeskus, milles paiknevasse õnnemängu mängukohta ei saa siseneda ärihoone või kaubanduskeskuse muude ruumide kaudu,

2) samas hoones ei asu eluruume ning

3) kinnisasjal avalikustatakse vaid sõnalisel kujul hasartmängu puudutavat teavet ega avalikustata mis tahes üldtajutaval kujul teavet, mis kallutab hasartmängu mängima.”;

**32)** paragrahvi 37 lõiget 4 täiendatakse punktiga 4 järgmises sõnastuses:

„(21) kehtestada nõuded § 37 lõike 2 punktis 3 nimetatud avaldatavale teabele.”;

**33)** paragrahvi 37 täiendatakse lõikega 61 järgmises sõnastuses:

„(61) Toto mängukohas alla 18-aastase isiku viibimisel peab toto mängimise ala olema eraldatud muude teenuste, mis ei ole hasartmäng, osutamise alast ning selle mängimine ei tohi olla väljastpoolt nähtav;”;

**34)** paragrahvi 37 lõike 11 punkti 3 täiendatakse sõnadega „ja prokuratuur”;

**35)** paragrahvi40täiendatakse lõikega 11 järgmises sõnastuses:

„(11) Ajutises mängukohas võib õnnemänguturniiri korraldada korraldusloata.“;

**36)** paragrahvi 53 lõike 1 punkti 2 täiendatakse tekstiosaga „mängukeskkonda igakordsel sisenemisel”;

**37)** paragrahvi 53 lõike 1 punktides 5 ja 6 asendatakse sõna „arvelduskonto” sõnaga „krediidiasutuses, makseasutuses või e-raha asutuses avatud konto” vastavas käändes;

**38)** paragrahvis 73 asendatakse arv „3200” arvuga „32 000”;

**39)** paragrahvis 73 asendatakse arv „320” arvuga „3200”;

**40)** paragrahvi 74 lõikes 2, § 75 lõikes 2, § 82 lõikes 2, § 83 lõikes 2, § 87 lõikes 2, § 88 lõikes 2, § 90 lõikes 2, § 91 lõikes 2, § 92 lõikes 2, § 93 lõikes 2, § 94 lõikes 2 ja § 95 lõikes 2 asendatakse arv „2600” arvuga „26 000”;

**41)** paragrahvi 76 lõikes 2, § 79 lõikes 2, § 86 lõikes 2, § 89 lõikes 2 ja § 97 lõikes 2 asendatakse arv „2000” arvuga „20 000”;

**42)** paragrahvi 101 lõiked 2 ja 4 tunnistatakse kehtetuks;

**43)** paragrahvi 102 täiendatakse lõigetega 5–7 järgmises sõnastuses:

„(5) Enne käesoleva seaduse jõustumist antud tegevuslubade alusel tegutsevad hasartmängukorraldajad viiakse rahapesu ja terrorismi rahastamise tõkestamise seaduse § 70 lõigetes 3–6 ja § 17 lõigetes 2 ja 5–9 sätestatud nõuetega vastavusse hiljemalt 2027. aasta 1. jaanuariks.

(6) Käesoleva seaduse § 37 lõike 2 punktidele 1 ja 2 vastav õnnemängu mängukoht viiakse käesoleva seaduse § 37 lõike 2 punktis 3 sätestatud nõuetega vastavusse 2027. aasta 1. jaanuariks.

(7) Toto mängukoht viiakse käesoleva seaduse § 37 lõikes 61 sätestatud nõuetega vastavusse 2027. aasta 1. jaanuariks.”.

**§ 2. Hasartmängumaksu seaduse muutmine**

Hasartmängumaksu seaduses tehakse järgmised muudatused:

**1)** paragrahvi 4 täiendatakse lõikega 5 järgmises sõnastuses:

„(5) Hasartmängumaksu deklaratsiooni ei esitata aja eest, mil hasartmängu korraldamise korraldusluba on Maksu- ja Tolliameti otsuse alusel peatatud.";

**2)** paragrahvi 6 punkte 6–8 muudetakse ja sõnastatakse järgmiselt:

„6) 5 protsenti käesoleva seaduse § 1 lõike 1 punktis 4 sätestatud summast;  
 7) 5 protsenti käesoleva seaduse § 1 lõike 1 punktis 5 sätestatud summast;  
 8) 5 protsenti käesoleva seaduse § 1 lõike 1 punktide 6–9 alusel arvestatud summast.“;

**3)** paragrahvi 6 punkte 6–8 muudetakse ja sõnastatakse järgmiselt:

„6) 4,5 protsenti käesoleva seaduse § 1 lõike 1 punktis 4 sätestatud summast;  
 7) 4,5 protsenti käesoleva seaduse § 1 lõike 1 punktis 5 sätestatud summast;  
 8) 4,5 protsenti käesoleva seaduse § 1 lõike 1 punktide 6–9 alusel arvestatud summast.“;

**4)** paragrahvi 6 punkt 6–8 muudetakse ja sõnastatakse järgmiselt:

„6) 4 protsenti käesoleva seaduse § 1 lõike 1 punktis 4 sätestatud summast;  
 7) 4 protsenti käesoleva seaduse § 1 lõike 1 punktis 5 sätestatud summast;  
 8) 4 protsenti käesoleva seaduse § 1 lõike 1 punktide 6–9 alusel arvestatud summast.“;

**4)** paragrahvi 7 täiendatakse lõikega 10 järgmises sõnastuses:

„(10) Kui käesoleva seaduse § 1 lõike 1 punktides 4–9 nimetatud hasartmängude maksu laekumine on rohkem kui 27 miljonit eurot, määratakse 12 protsenti enam laekunud summast Eesti Kultuurkapitalile, millest 60,6 protsenti eraldatakse kultuuriehitistele ning 2 protsenti kunstide ja rahvakultuuri valdkonda õppejõudude loometöö edendamiseks. 80 protsenti enam laekunud summast määratakse Eesti Kultuurkapitali spordiehitiste fondi (75 protsenti) ja kultuuri- ja spordivaldkondadele eraraha kaasamise fondi (25 protsenti).

**§ 3. Hasartmängumaksu seaduse muutmise seaduse muutmine**

Hasartmängumaksu seaduse muutmise seaduse (RT I, 01.07.2023, 3) § 1 punkt 3 muudetakse ja sõnastatakse järgmiselt:

„3) paragrahvi 6 punktid 6–8 muudetakse ja sõnastatakse järgmiselt:

„6) 5,5 protsenti käesoleva seaduse § 1 lõike 1 punktis 4 sätestatud summast;

7) 5,5 protsenti käesoleva seaduse § 1 lõike 1 punktis 5 sätestatud osavusmängu summast;

8) 5,5 protsenti käesoleva seaduse § 1 lõike 1 punktide 6–9 alusel arvestatud summast.”;“.

**§ 4. Eesti Kultuurkapitali seaduse muutmine**

Eesti Kultuurkapitali seaduses tehakse järgmised muudatused:

**1)** paragrahvi 1 lõikes 1 ja § 2 lõike 1 punktis 5 asendatakse sõna „kultuuriehitiste“ sõnadega „kultuuri- ja spordiehitiste“;

**2)** paragrahvi 2 lõiget 1 täiendatakse punktiga 41 järgmises sõnastuses:

„41) toetada kultuuri- ja spordivaldkonna projekte, mille elluviimisesse on kaasatud eraraha;“;

**3)** paragrahvi 2 täiendatakse lõikega 33 järgmises sõnastuses:

„(33) Hasartmängumaksu seaduse alusel eraraha kaasamise toetuseks sihtotstarbeliselt laekunud vahenditest võib toetust anda kultuuri ja spordi valdkonnas tegutsevale mittetulundusühingule ja sihtasutusele, kes on kantud tulumaksuseaduse §-s 11 sätestatud nimekirja. Toetusena määratakse kuni 50% toetuse taotlejale tehtud eraannetuse summast ning toetusvoor avatakse igal kalendriaastal eelmise aasta toetamiskõlbulike laekunud vahendite ulatuses.“;

**4)** paragrahvi 41 lõige 3 muudetakse ja sõnastatakse järgmiselt:

„(3) Kultuurkapitali aastatulust eraldab Kultuurkapitali nõukogu pärast põhikapitali täiendamist, halduskulude määramist ja hasartmängumaksu seaduse alusel sihtotstarbeliselt laekunud summade eraldamist 75 protsenti sihtkapitalide käsutusse ning 25 protsenti maakondlike ekspertgruppide käsutusse maakonna rahvakultuuri ning spordi ja kehakultuuri projektide finantseerimiseks ja Kultuurkapitali nõukogule kultuurivaldkondade vaheliste projektide finantseerimiseks.“;

**5)** paragrahvi 11 lõiget 2 täiendatakse punktidega 41 ja 42 järgmises sõnastuses:

„41) otsustab hasartmängumaksu seaduse alusel spordiehitistele sihtotstarbeliselt laekunud summa eraldamise korraga ühele spordiehitisele rahvusliku olümpiakomitee ettepanekul;

42) otsustab hasartmängumaksu seaduse alusel eraraha kaasamise toetamiseks sihtotstarbeliselt laekunud vahendite jaotamise;“;

**6)** paragrahvi 11 täiendatakse lõigetega 27 ja 28 järgmises sõnastuses:

„(27) Käesoleva paragrahvi lõike 2 punktis 41 nimetatud rahvusliku olümpiakomitee ettepanek peab sisaldama võimalikult täpse ülevaate planeeritud spordiehitisest või selle renoveerimisest, selle võimalikust omanikust, funktsioonidest, asukohast, spordipoliitilisest ja regionaalsest olulisusest, huvigruppide toetusest, kavandatud tegevustest, kooskõlast muude õigusaktidega ja ehitamise ajagraafikust.

(28) Kultuurkapitali nõukogu võib käesoleva paragrahvi lõike 2 punkt 41 alusel uue otsuse teha juhul, kui rahvuslik olümpiakomitee teeb ettepaneku täiendava spordiehitise toetamiseks ning käesoleva seaduse paragrahv 11 lõige 2 punktis 41 nimetatud sihtotstarbeliselt laekunud summa on selleks piisav.“.

**§ 7. Seaduse jõustumine**

(1) Käesolev seadus jõustub 2026. aasta 1. jaanuaril.

(2) Käesoleva seaduse § 2 punkt 2 jõustub 2027. aasta 1. jaanuaril.

(3) Käesoleva seaduse § 2 punkt 3 jõustub 2028. aasta 1. jaanuaril.

(4) Käesoleva seaduse § 2 punkt 4 jõustub 2029. aasta 1. jaanuaril.

Lauri Hussar

Riigikogu esimees

Tallinn 2025

Algatab Riigikogu 23.09. 2025

Timo Suslov, Anti Haugas, Tanel Tein, Kristo Enn Vaga, Madis Timpson, Jüri Jaanson, Kristina Šmigun-Vähi, Diana Ingerainen, Stig Rästa, Tarmo Tamm, Kadri Tali, Kalev Stoicescu, Marek Reinaas, Ando Kiviberg, Peeter Tali, Toomas Uibo